
Kasutuslubade väljastamine

1. ASJAOLUD JA MENETLUSE KÄIK

2010. a novembrikuus läbivaatamiseks laekus Tallinna mnt lõik 5 kergliikluste ning selle kergliiklustee välisvalgustuse kasutuslubade väljastamise taotlused koos ehitamise tehniliste dokumentide, ehitusprojekti ja riigilõivu maksekorraldusega. Kergliiklustee ülevaatusel ning esitatud dokumentide kontrollimisel on avastatud, et:

1. kergliiklustee välisvalgustus on ehitatud, kuid välisvalgustuspostid on elektriga varustamata, kuna elektritoitekaabel on ehitamata. 29.07.2008. a OÜ VKG Elektrivõrgud väljastasid tehniliste  tingimuste nr 82, mille kohaselt „Objekti väliselektrivõrgu projekteerib ja ehitab OÜ VKG Elektrivõrgud, objekti siseelektrivõrgu alates kaablitransiitkilbist projekteerib ja ehitab tarbija“. 

2010. a novembrikuus OÜ-lt VKG Elektrivõrgud oli laekunud Narva Linnavalitsusele seadusega ettenähtud korras ehitusloa taotlus väliselektrivõrgu kergliiklustee välisvalgustuse varustamiseks. 

Tänaseni ehitusjärelevalve ja hoonete osakonda OÜ-lt VKG Elektrivõrgud on laekumata kasutusloa taotlus nimetatud elektrikaablile. 

2. Esitatud dokumentidele oli lisamata majandus- ja kommunikatsiooniministri 14.10.2008 määruse nr 87 § 5 nõuete järgi vormistatud „teehoiutööde vastuvõtuakt“. Nimetatud määruse § 6 lõike 1 kohaselt teekasutusloa koostab ja annab ehitus- või remonditööde vastuvõtuakti alusel tee-ehitusloa väljaandja. Määruse nr 87 § 5 lõike 2 kohaselt töötegija kirjaliku teatise alusel moodustab tellija ehitus- või remonditööde vastuvõtukomisjoni ning lõike 4 kohaselt vastuvõtukomisjoni kutsub kokku komisjoni esimees. Nõutud akt oli esitamata. 
30.01.2012 kergliiklustee ja kergliiklustee välisvalgustuse omaniku esindaja – Linnavara- ja Majandusamet (edaspidi LVMA) esitas majandus- ja kommunikatsiooniministri 14.10.2008 määrusega nr 87 §5 nõutud „Tallinna mnt lõik 5 kergliiklustee ja kergliiklustee välisvalgustuse vastuvõtuakti“. Vastuvõtuaktis komisjon koosseisus: esimees LVMA direktori kt Tamara Luigas, omanikujärelevalve AS-i Taalri Varahaldus esindaja Rein Viin, peatöövõtja AS-i Lemminkäinen Eesti esindaja Vladimir Uvarov, LVMA teedeteenistuse peaspetsialist Vladimir Otsman, LVMA teedeteenistuse vanemspetsialist Tatjana Rušeljuk, Maanteeameti Ida regiooni esindaja Eduard Rae, alltöövõtja AS-i Elektro-Sistem esindaja Aleksander Volodchenkov, otsustas, et „objekt vastab tee-ehitusprojektile, õigusaktidega kehtestatud teeehitustööde kvaliteedinõuetele ning keskkonna-, tervise-, tarbija- ja töökaitsenõuetele. Kasutusloa andmiseks takistusi ei ole“.

OÜ-lt VKG Elektrivõrgud 06.09.2011 on laekunud kiri nr NEV/27860, milles nad teatavad, et väliselektrivõrk on ehitatud, kuid kasutusloa taotlust ei ole võimalik esitada, kuna ehitatud kaabelliin osaliselt asub kinnistul, mis kuulub OÜ Pranko, kes küll kooskõlastas kaabelliini ehitusprojekti, aga keeldub sõlmimast servituudilepingut.

Tallinna mnt lõik 5 kergliiklustee koos välisvalgustusega on ehitatud ning sisuliselt kasutusel alates 2010. aastast. Välisvalgustuse väliselektrikaabelliini kasutusluba on tänaseks väljastamata, kuid füüsiliselt on ehitatud.  

2. ÕIGUSLIKUD ALUSED

2.1. Vastavalt kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele;
2.2. Narva linna ehitusmääruse § 27 lg 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus;
2.3. Teeseaduse § 22 lõike 1 kohaselt tee kasutamiseks annab loa tee-ehitusloa andja.
3. OTSUS

Väljastada kasutusload Tallinna mnt lõik 5 kergliiklusteele ning kergliiklustee välisvalgustusele.

4. RAKENDUSSÄTTED

4.1. Korraldus jõustub seadusega ettenähtud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.  

